cyanic-selkie/wikianc huggingface dataset:
Η Νύχτα με τις Μάσκες II (1981)
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1981 Κατηγορία:Ταινίες τρόμου Κατηγορία:Αγγλόφωνες ταινίες Κατηγορία:Ταινίες τρόμου σλάσερ Κατηγορία:Ταινίες του Η Νύχτα με τις Μάσκες Κατηγορία:Αμερικανικές εφηβικές ταινίες Κατηγορία:Ταινίες παραγωγής Universal Pictures Κατηγορία:Ταινίες γυρισμένες στην Καλιφόρνια Κατηγορία:Χαλοουίν μυθοπλασία
Κοινωνικές επιστήμες
Η Γεωγραφία είναι η επιστήμη της φύσης και του ανθρώπου, του χώρου και του χρόνου. Είναι μια επιστήμη που δίνει βάση στον εντοπισμό, την περιγραφή, την ανάλυση και διαχείριση των πολυδιάστατων ζητημάτων της κοινωνίας, της φύσης, της κουλτούρας, της οικονομίας, της τεχνολογίας, κ.α., με έμφαση στις χωρικές τους διαστάσεις, ενώ έχει τις ρίζες της στην αρχαιότητα. Η Γεωγραφία είναι τόσο κοινωνική (τομέας Ανθρωπογεωγραφίας) όσο και φυσική επιστήμη (τομέας Φυσική γεωγραφία). Είναι κατεξοχήν η επιστήμη που αναπτύσσει τη χωρική σκέψη.
Η Κοινωνιολογία εξετάζει την κοινωνική ζωή διακριτών ατόμων, ομάδων και κοινωνιών. Αυτή η άποψη βασίζεται στις αναλύσεις του Εμίλ Ντυρκέμ ο οποίος ήταν ένας από τους θεμελιωτές της κοινωνιολογίας, ωστόσο οι σύγχρονες μέθοδοι της κοινωνιολογίας κάνουν λόγο για την μακρο-ανάλυση και μικρο-ανάλυση, (βλ. Anthony Giddens 1989) που περιλαμβάνει την ανάλυση του ατόμου ως ειδικής μονάδας της κοινωνίας. Αυτή η μέθοδος έρχεται σε αντίφαση στην πρωταρχική άποψη των κοινωνιολόγων ότι όλα τα φαινόμενα είναι κοινωνικά-κοινωνιολογικά και ότι το άτομο δεν επιδρά πάνω στο κοινωνικό σύνολο, όμως το κοινωνικό σύνολο επιδρά πάνω στο άτομο και την συμπεριφορά της. Αυτό καθ' αυτό δημιουργεί το μεθοδολογικό φάσμα/πρόβλημα.
Ως Πολιτική επιστήμη ορίζουμε την επιστήμη που ασχολείται με την μορφή, οργάνωση και διοίκηση ενός κράτους ή μερών του και με την ρύθμιση των σχέσεων του με άλλα κράτη.
Τα Οικονομικά (Οικονομική) είναι η επιστήμη που μελετά το μέρος της ατομικής και κοινωνικής συμπεριφοράς και δράσης, που είναι περισσότερο συνδεδεμένο με την ικανοποίηση και με τη χρήση των υλικών απαιτήσεων που οδηγούν στην ευημερία. Έτσι, είναι από τη μια η μελέτη του πλούτου και από την άλλη, πιο σημαντικά, η μελέτη του ανθρώπου.
Η Κοινωνική Ανθρωπολογία είναι η συγκριτική μελέτη της κοινωνικής και πολιτισμικής ζωής του ανθρώπου η αλλιώς επιστήμη της ετερότητας.Σκοπός της ανθρωπολογίας είναι να δει τον κόσμο απ την σκοπιά του ιθαγενούς.Τα μεθοδολογικά εργαλεία που χρησιμοποιεί η ανθρωπολογία είναι η επιτόπια έρευνα και η συμμετοχική παρατήρηση που καθιερώθηκαν από τον Μαλινοφσκι στις αρχές του 20ου αιώνα, νωρίτερα στα τέλη του 19ου αιώνα οι ανθρωπολόγοι δεν έκαναν έρευνα εκ του σύνεγγυς,γι αυτό και ονομάστηκαν ανθρωπολόγοι του καναπέ καθώς συνέλεγαν πληροφορίες κυρίως από ιεραποστόλους που βρισκόταν στις αποικίες της Αγγλίας στην Αφρική, τέτοιοι ήταν ο Ταιλορ,ο Φρέιζερ,ο Μοργκαν και ο Σπένσερ.
Επιπρόσθετα, στις κοινωνικές επιστήμες εντάσσονται και η Κοινωνική Εργασία, η Αρχαιολογία κι η Γλωσσολογία.
Πελαργός
thumb|right|200px|Πελαργός μικρογραφία Οι πελαργοί, κοινώς λέλεκες ή λελέκια, είναι μεγάλα πουλιά με μακριά πόδια και μακρύ λαιμό, τα οποία ανήκουν στην οικογένεια των Ciconiidae. Ζουν στις θερμότερες περιοχές του πλανήτη και σε ξηρότερα κλίματα από άλλα παρόμοια πουλιά όπως οι ίβεις. Οι πελαργοί δεν μπορούν να κρώξουν γιατί δεν έχουν φωνητικό όργανο και παράγουν κρότους με το ράμφος τους. Αρκετά είδη τους είναι αποδημητικά. Τρώνε συνήθως βατράχους, ψάρια, έντομα, σκουλήκια και μικρά πουλιά ή θηλαστικά. Υπάρχουν 19 είδη πελαργών σε έξι γένη.
Σύμφωνα με τον Πλούταρχο, στο "Περί Ίσιδος- Όσίριδος", οι Θεσσαλοί τιμούσαν τους πελαργούς γιατί όταν εμφανίστηκαν στη γη πολλά φίδια οι πελαργοί τα εξολόθρευσαν και νομοθετήθηκε όποιος σκοτώνει πελαργό να εξορίζεται.
Εξωτερικοί σύνδεσμοι
Κατηγορία:Πελαργίδες
Η Συμβολή των ανθρώπων της ΕΣΣΔ στον παγκόσμιο πολιτισμό
εναλλ.=The contribution of the peoples of the USSR to world culture and civilization|μικρογραφία|«Η Συμβολή των ανθρώπων της ΕΣΣΔ στον παγκόσμιο πολιτισμό» (UNESCO) Το έργο Η Συμβολή των ανθρώπων της ΕΣΣΔ στον παγκόσμιο πολιτισμό είναι πίνακας του Ρώσου ζωγράφου Ίλια Γκλαζούνοφ που εκτίθεται στις κεντρικές εγκαταστάσεις της UNESCO, στο Παρίσι. Το έργο φιλοτεχνήθηκε αποκλειστικά για την UNESCO το 1980 με δωρεά από την ΕΣΣΔ. Ο Γκλαζούνοφ είχε μεγάλη αναγνώριση σε όλη του την ζωγραφική καριέρα και τιμήθηκε από την UNESCO με χρυσό μετάλλιο για «εξέχουσα συμβολή στον παγκόσμιο πολιτισμό».
Στον πίνακα απεικονίζονται οι μεγαλύτερες προσωπικότητες του Σοβιετικού πολιτισμού και ιδιαίτερα της ρωσικής τέχνης, των γραμμάτων και των επιστημών.
Ο πίνακας περιλαμβάνει ανθρώπους με τεράστια απήχηση στην παγκόσμια κουλτούρα όπως είναι οι ποιητές και λογοτέχνες: Φιόντορ Ντοστογιέφσκι, Αλεξάντρ Πούσκιν, Νικολάι Γκόγκολ, Λέων Τολστόι, Αντόν Τσέχωφ, οι μουσικοί, συνθέτες: Πιοτρ Τσαϊκόφσκι, Σεργκέι Ραχμάνινοφ, Ντμίτρι Σοστακόβιτς, Σεργκέι Προκόφιεφ και άλλα εμβληματικά πρόσωπα όπως: Μιχαήλ Λομονόσοφ, Φιόντορ Σαλιάπιν, Μιχαήλ Βρούμπελ, Αλεξάντρ Μπλοκ, Γιούρι Γκαγκάριν και άλλοι.
Ο πίνακας, ακόμη, περιλαμβάνει αναφορές στην ρωσική παράδοση και κουλτούρα, όσο και σε φανταστικούς χαρακτήρες, αντικείμενα και αρχιτεκτονική της Ρωσικής Ομοσπονδίας.
Παραπομπές
Κατηγορία:Πίνακες
Μουκρίν μπιν Αμπντουλαζίζ αλ Σαούντ
Ο Μουκρίν μπιν Αμπντουλαζίζ αλ Σαούντ (γεν. 15 Σεπτεμβρίου 1945) είναι Σαουδάραβας πρίγκηπας και διάδοχος του σημερινού βασιλιά Σαλμάν της Σαουδικής Αραβίας. Πατέρας του είναι ο πρώτος Σαουδάραβας βασιλιάς Αμπντουλαζίζ της Σαουδικής Αραβίας και μητέρα του η Μπαράκα Αλ Γιαμίγια. Γεννήθηκε στο Ριάντ, στη Σαουδική Αραβία. Αν γίνει ο Μουκρίν μπιν Αμπντουλαζίζ βασιλιάς, θα είναι σε ηλικία περίπου 75 με 80 ετών.
Κατηγορία:Σαουδάραβες πολιτικοί
Δημήτριος Συριώτης
Ο Δημήτριος Συριώτης ήταν πρωταθλητής της αντισφαίρισης, πρωτοπόρος στο άθλημα και μέλος του Ομίλου Αντισφαίρισης Αθηνών.
Είχε διατελέσει μέλος του διοικητικού συμβουλίου του Ομίλου αντισφαίρισης την περίοδο 1907 - 1913, γιος του ήταν ο πολιτικός Στέφανος Συριώτης. Πολέμησε στον Βαλκανικό πόλεμο του 1912-13 σαν έφεδρος.
Στον Πανελλήνιο πρωτάθλημα αντισφαίρισης ανδρών και γυναικών στο διπλό αντρών ήταν πρώτος το 1906 με συμπαίκτη τον Γιώργο Σημηριώτη. Το 1906 ήταν δεύτερος στο διπλό μεικτό με συμπαίκτρια την Εσμέ Σημηριώτου.
Είχε δηλώσει συμμετοχή στην Μεσολυμπιάδα του 1906 στο διπλό αντρών με συμπαίκτη τον Α. Γεωργιάδη, αλλά δεν αναφέρονται αποτελέσματα τους, είναι άγνωστο εάν τελικά συμμετείχαν. Σε επίσημες λίστες και σύγχρονα βιβλία αναφέρεται ότι συμμετείχαν στην κλήρωση αλλά δεν κατέβηκαν να αγωνιστούν εναντίον των αδελφών Ζντένεκ Ζέμλα και Λάντισλαβ Ζέμλα.
Πηγές
Κατηγορία:Έλληνες αθλητές της αντισφαίρισης Κατηγορία:Αθλητές του ΟΑΑ
Β΄ κατηγορία ποδοσφαίρου ανδρών Κύπρου 1980-81
Η Β΄ κατηγορία Κύπρου 1980-81 αποτέλεσε το 26ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Ευαγόρας Πάφου για 3η φορά στην ιστορία του.
Σύστημα διεξαγωγής
Στο πρωτάθλημα της Β΄ κατηγορία την περίοδο 1980-81 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 1981-82. Οι δύο τελευταίες ομάδες υποβιβάστηκαν στη Γ΄ κατηγορία 1981-82.
Αλλαγές σε σχέση με την περίοδο 1979-80
Ομάδες που διαβαθμίστηκαν στην Γ΄ κατηγορία 1980-81:
Ομάδες που διαβαθμίστηκαν από την Α΄ κατηγορία 1979-80
Ομάδες που προήχθησαν από την Γ΄ κατηγορία 1979-80:
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Δείτε επίσης
Κατηγορία:Εγχώρια ποδοσφαιρικά πρωταθλήματα 1980-1981 Κατηγορία:Β΄ κατηγορία ποδοσφαίρου ανδρών Κύπρου
Χουμεριάκος Λασιθίου
Ο Χουμεριάκος (ή το Χουμεριάκο) είναι ένα καλά διατηρημένο παραδοσιακό χωριό και έδρα ομώνυμης κοινότητας του δήμου Αγίου Νικολάου στην Περιφερειακή Ενότητα Λασιθίου της Κρήτης. Σύμφωνα με την απογραφή του 2011 έχει 174 κατοίκους. Βρίσκεται στην εύφορη κοιλάδα Σκάφη του Μιραμπέλλου, σε υψόμετρο 240 μέτρων στους πρόποδες του υψώματος Αγκιναράς (578 μ.), τρία χιλιόμετρα ανατολικά της Νεαπόλεως και 12 χιλιόμετρα από τον Άγιο Νικολάο. Η οικονομία του χωριού βασίζεται στη κτηνοτροφία και στην γεωργία, κυρίως με την καλλιέργεια ελιάς και σε μικρότερο βαθμό αμπελιών, εσπεριδοειδών και κηπευτικών.
μικρογραφία|317x317px|Η κοινότητα σε σχέση με τον δήμο.
Ιστορικά στοιχεία
Η περιοχή κατοικείται για χιλιετίες, όπως δείχνει υστερομινωική σαρκοφάγος η οποία βρέθηκε στην περιοχή, μαζί με πήλινα αγγεία και τμήματα χάλκινων αντικειμένων. Κατά τους ενετικούς χρόνους, ήταν το τρίτο μεγαλύτερο χωριό της επαρχίας Μιραμπέλου, μετά τα Κριτσά και τη Νεάπολη (τότε Καινούργιο Χωριό), με 1.061 κατοίκους, σύμφωνα με την απογραφή του Καστροφύλακα το 1583, όπου αναφέρεται ως Cumeriaco. Ο Φραγκίσκος Μπαρότσι το αναφέρει το 1577 ως Ghumeriaco. Ο Φραντσέσκο Μπαζιλικάτα το αναφέρει το 1630 ως Cumeriaco και στην τουρκική απογραφή του 1671 αναφέρεται ως Hamariaku με 245 χαράτσια. Στην αιγυπτιακή απογραφή του 1834 αναφέρεται ως Kommeriako με άλλα κοντινά χωριά και το Βραχάσι, 80 χριστιανικές και 80 τουρκικές οικογένειες, από τις οποίες οι περισσότερες ήταν στο Χουμεριάκο. Το Χουμεριάκο μαζί με το Πλατυπόδι ήταν τα μόνα της περιοχής με μουσουλμάνους κατοίκους. Στην απογραφή του 1881 είχε 607 χριστιανούς και 152 Τούρκους κατοίκους.
Δείτε επίσης: Κοινότητα Χουμεριάκου
Πορεία πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Κλόκοβα
Η Κλόκοβα, ευρύτερα γνωστή ως Παλιοβούνα και επονομαζόμενη Ταφιασσός κατά την αρχαιότητα, είναι βουνό στα νότια της Αιτωλοακαρνανίας. Βρίσκεται στην ευρύτερη περιοχή του Αντιρρίου και έχει ύψος 1.038 μ. μικρογραφία|Όρη Βαράσοβα (αριστερά) και Παλιοβούνα (Κλόκοβα) από την ακτή της Πάτρας Σύμφωνα με την μυθολογία, στον Ταφιασσό λόφο είναι το μνήμα του Νέσσου και των υπολοίπων κενταύρων. Ο Νέσσος επιχείρησε να αρπάξει την Δηιάνειρα, κατά την διάβαση του ποταμού Εύηνου, με αποτέλεσμα ο Ηρακλής να τον θανατώσει. Η αποσύνθεση των πτωμάτων τους, έκανε το νερό που έτρεχε στους πρόποδες του λόφου να είναι «…δυσώδες και με θρόμβους από αίμα…». Κατά πάσα πιθανότητα επρόκειτο για κάποια ηφαιστειακή πηγή που συνοδευόταν από έκλυση του εξαιρετικά δύσοσμου αερίου υδροθείου.
Το βουνό υψώνεται απότομα στη νότια πλευρά του από το επίπεδο της θάλασσας μέχρι τη μοναδική κορυφή του και έχει σχεδόν κωνοειδές σχήμα. Οφείλει το όνομά του στο κακοτράχαλο της περιοχής που δυσκόλευε από παλιά τη διέλευση από τα δυτικά του νομού προς τη Ναυπακτία. Η βόρεια πλευρά του είναι αρκετά πιο ομαλή.
Γύρω από την Παλιοβούνα βρίσκονται τα χωριά Ρίζα στα νοτιοανατολικά, Καλαβρούζα στα δυτικά και Κάτω Καλαβρούζα στα βόρεια.
Εξωτερικοί σύνδεσμοι
Κατηγορία:Βουνά της Αιτωλοακαρνανίας
Γιώργος Μανούσος
Ο Γιώργος Μανούσος (γενν. 3 Δεκεμβρίου 1987) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός.
Σταδιοδρομία σε συλλόγους
Γεννημένος στη Μυτιλήνη, ο Μανούσος άρχισε την επαγγελματική του καριέρα στον Αιολικό, ενώ είχε περάσματα από τις τοπικές ομάδες του νησιού, τον Παλλεσβιακό, τη Δάφνη Μεσαγρού και τον Ατρόμητο Αγίας Μαρίνας.
Μετά από κάποιες συμμετοχές με τον Αιολικό, το καλοκαίρι του 2008 πήρε μεταγραφή στον ΟΦΗ και έκανε το ντεμπούτο του στις 4 Οκτωβρίου του 2008 ενάντια στην Λάρισα.
Το 2011, έκανε το ντεμπούτο του με την Καλλονή και το 2013 πανηγύρισαν την άνοδο της ομάδας στην Super League για πρώτη φορά στην ιστορία της ομάδας, αλλά και του νησιού. Μετά από τον υποβιβασμό της ομάδας το 2016, ο Μανούσος υπέγραψε στον Πλατανιά. Στις 3 Μαΐου του 2017, ανακοινώθηκε ότι θα έμενε ελεύθερος από τον Πλατανιά μετά από μία αμφιλεγόμενη συνέντευξη όπου υποστήριξε ότι οι παράγοντες του Ολυμπιακού δεν τους έκαναν τίποτα στα αποδυτήρια, παρόλο που οι συμπαίχτες του υποστήριζαν το αντίθετο.
Στις 27 Μαΐου του 2017, ο Ατρόμητος ανακοίνωσε την απόκτησή του με διετές συμβόλαιο. Στις 4 Νοεμβρίου του 2017, σε ένα παιχνίδι με τον Πανιώνιο, δέχτηκε έναν τραυματισμό στο γόνατο το οποίο εν τέλει χρειάστηκε χειρουργείο τον Φεβρουάριο του 2018, που αυτό σήμαινε ότι θα έχανε το υπόλοιπο της σεζόν 2017-18. Στις αρχές της σεζόν 2018-19, έκανε καλές εμφανίσεις στην προσπάθεια της ομάδας να προκριθεί στην τελική φάση του Γιουρόπα Λίγκ, όμως δεν κατάφεραν να νικήσουν την Ντιναμό Μπρεστ στον τρίτο γύρο της προκριματικής φάσης, παρόλο τα γκολ του, εντός και εκτός. Στις 3 Φεβρουαρίου του 2019, πέτυχε ένα καθοριστικό γκολ για την ομάδα του ενάντια της Λάρισας. Ήταν επίσης το πρώτο του γκολ εκείνη την χρονιά, αφού υπήρξε τραυματίας τον Δεκέμβριο του 2019. Μετά από κεφαλιά του, ο Ατρόμητος κλείδωσε την 4η θέση στην βαθμολογία, με νίκη επί του Άρη. Στις αρχές της σεζόν 2019-20, το γκολ του βοήθησε τον Ατρόμητο να νικήσει την Ντούναϊσκα Στρέντα με τελικό σκορ 2-1. Με δικό του γκολ για μία ακόμη φορά προκρίθηκαν στον επόμενο γύρο, με τελικό σκορ 3-2. Στις 28 Σεπτεμβρίου του 2019, ο Ατρόμητος επικράτησε επί του Παναιτωλικού 2-0, με 2 γκολ του Μανούσου. . Στις 4 Ιανουαρίου του 2020, ο Μανούσος ονομάστηκε MVP της αναμέτρησης του Ατρομήτου με τον Αστέρα Τρίπολης, μετά από 2 παρθενικά του γκολ, το 2ο πέναλτι στο ενενηκοστό λεπτό της αναμέτρησης. Στις 4 Ιουνίου του 2021, ο Ατρόμητος αποχαιρέτησε τον Μυτιληνιό επιθετικό με ένα αποχαιρετιστήριο βίντεο με τα γκολ του (97 συμμετοχές, 32 γκολ, 4 ασίστ σε όλες τις διοργανώσεις).
Στις 15 Ιουνίου του 2021, η Λαμία ανακοίνωσε την απόκτησή του. Στις 29 Ιανουαρίου του 2022, πέτυχε 2 γκολ στη νίκη της Λαμίας ενάντια του ΟΦΗ με 2-1. Στις 7 Μαΐου του 2023, ανακοίνωσε σε συνέντευξη την απόφασή του να επιστρέψει στη Μυτιλήνη για οικογενειακούς λόγους. Στις 2 Ιουλίου του 2023, έμεινε ελεύθερος από την Λαμία.
Παραπομπές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Αιολικού Μυτιλήνης Κατηγορία:Ποδοσφαιριστές ΟΦΗ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΑΕΛ Καλλονής Κατηγορία:Ποδοσφαιριστές Α.Ο. Πλατανιά Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές ΠΑΣ Λαμίας
Κλεπά Αιτωλοακαρνανίας
Η Κλεπά είναι κεφαλοχώρι της Δημοτικής Ενότητας Πλατάνου του Δήμου Ναυπακτίας στην Περιφερειακή Ενότητα Αιτωλοακαρνανίας.
Γεωγραφία
Η Κλεπά βρίσκεται στην καρδιά της περιοχής των Κραβάρων, κτισμένη στις παρυφές του όρους Κοκκινιά και τη βόρεια όχθη του ποταμού Εύηνου. Έχει υψόμετρο 780 μέτρα και περιβάλλεται από τα βουνά Κοκκινιά (1.832 μ.), Καραβάκι (1.547 μ.) και Ξεροβούνι (1.415 μ.). Συνδέεται οδικά με τη Ναύπακτο και το Θέρμο, αλλά και με το Καρπενήσι και τη Λαμία. Έχει περίπου 40 μόνιμους κατοίκους. Αποτελείται από τρεις συνοικίες κτισμένες αμφιθεατρικά γύρω από το μικρό παραπόποταμο Μέγα Ρέμα.
Ετυμολογία
Την ονομασία του το χωριό την οφείλει πιθανόν σε σλαβική ρίζα, που σημαίνει «τόπος ευήλιος». Σύμφωνα όμως με τις προφορικές παραδόσεις, το όνομα του χωριού μπορεί και να οφείλεται στον Απόστολο Κλεώπα που πέρασε από την περιοχή και έκτισε έναν ναό στη θέση που σήμερα βρίσκεται η Κλεπά.
Ιστορία
Στην περιοχή έχουν ανακαλυφθεί νομίσματα της Ελληνιστικής και της Ρωμαϊκής περιόδου, μία επιγραφή στην οποία αναγράφεται η φράση: ΛΥΚΟΡΜΑ ΧΑΙΡΕ, ένα χρυσό ομοίωμα φιδιού και αρκετοί αρχαίοι τάφοι που μαρτυρούν την εγκατάσταση των ανθρώπων στην περιοχή από την αρχαία εποχή. Από το 1763 μέχρι το 1770 το χωριό εγκαταλείφθηκε από τους κατοίκους του επειδή δεν μπορούσαν να αποπληρώσουν τους φόρους που επέβαλλε η Οθωμανική διοίκηση.
Οι κάτοικοι του χωριού έλαβαν μέρος στον Ελληνικό Απελευθερωτικό Αγώνα του 1821-1827 συνεισφέροντας πολεμοφόδια, εκμεταλλευόμενοι παράλληλα την ιδιαίτερα σημαντική στρατηγικώς θέση του χωριού. Η Κλεπά διαθέτει ένα μεγάλο αριθμό φυσικών σπηλαίων που βρίσκονται περιμετρικά της, ανάμεσα σε απόκρημνους βράχους. Τα σπήλαια αυτά χρησίμευαν ως κρησφύγετα και ορμητήρια, παρέχοντας στους κατοίκους της Κλεπάς επιθετικά και αμυντικά πλεονεκτήματα από την ίδια θέση, κατά τη διάρκεια πολεμικών αναμετρήσεων στην περιοχή.
Διοίκηση
Η Κλεπά μετά την απελευθέρωση του 1821 ανήκε αρχικά στην επαρχία Κραβάρων. Το 1833 στην επαρχία Ναυπακτίας, το 1835 στο Δήμο Αραχόβης, το 1836 στο Δήμο Προσχίου, το 1868 έως το 1912 στο Δήμο Κλεπαϊδος. Πρωτεύουσα του Δήμου Κλεπαΐδος ήταν η Κλεπά και περιελάμβανε τα χωριά Κλεπά, Αράχωβα, Νεοχώρι, Δενδροχώρι (πρώην Τέρνοβα), Λιβαδάκι (πρώην Αβώρανη), Διπλάτανο (πρώην Τερπίτσα) και Περδικόβρυση (πρώην Σινίστα)]. Από το 1912 έως την αναγκαστική συνένωση των κοινοτήτων (Καποδίστριας) αποτελούσε την Κοινότητα Κλεπάς.
Οικονομία
Οι κάτοικοι του χωριού ασχολούνται με τη γεωργία και την κτηνοτροφία, την εκτροφή μεταξοσκωλήκων για την παραγωγή μεταξιού, την αμπελουργία και την καπνοκαλλιέργεια.
Χλωρίδα και πανίδα
Στην Κλεπά βρίσκεται το νοτιότερο σημείο εξάπλωσης του γένους Φηγός (κοινώς: οξιάς) στην Ευρώπη, ενώ στην ευρύτερη περιοχή τα δάση είναι πυκνά και αποτελούνται από έλατα, βελανιδιές, πλατάνους και καστανιές. Διαθέτει πολλές πηγές και έχει θέα προς τη Λίμνη του Εύηνου.
Στα δάση της Κλεπάς ζουν λύκοι, ζαρκάδια, αγριόχοιροι, αγριόγατοι, αλεπούδες, ασβοί, νυφίτσες, κουνάβια και σκίουροι ενώ στην ευρύτερη περιοχή έχουν επανεμφανισθεί και άρκτοι. Στα βουνά που την περιβάλλουν έχουν τις φωλιές τους μεγάλα και σπάνια αρπακτικά όπως ο χρυσαετός, ο φιδαετός και άλλα (ο μπούφος, κουκουβάγιες της οικογένειας των Τυτονιδών κ.α). Στα παραποτάμια δάση της περιοχής την άνοιξη βρίσκουν καταφύγιο τα αηδόνια, οι αούκοι και οι κότσυφες. Μέσα στα δάση επίσης βρίσκουν καταφύγιο οι δρυοκολάπτες, τα παρδαλοτσικλιτάρα, μεσοτσικλιτάρα και λευκονωτοτσικλιτάρα. Επίσης έχουν καταγραφεί και μερικά στρουθιόμορφα, όπως ο γαλαζοκότσυφας και η κάργια.
Πηγές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Κράβαρα
Λεξικογραφία
thumb|right|300px|Σελίδα από λεξικό Ο όρος λεξικογραφία αναφέρεται στην επιστήμη που ασχολείται με τον τρόπο σύνταξης και γενικότερης δομής των λεξικών. Ως επιστήμη, η λεξικογραφία διαιρείται σε δυο κλάδους: τον θεωρητικό και τον πρακτικό. Ο κλάδος της πρακτικής λεξικογραφίας αναφέρεται στην τεχνική για την εγγραφή της έκδοσης λεξικών ενώ ο θεωρητικός κλάδος ασχολείται με την ανάλυση και περιγραφή των σημασιών, τον τρόπο σύνταξής τους και τα παραδείγματα που αναφέρονται για την κατανόηση των όρων. Ουσιαστικά η λεξικογραφία εστιάζει στο σχεδιασμό, τη σύνταξη, τη χρήση αλλά και την αξιολόγηση των γενικών λεξικών που περιγράφουν τις λέξεις.
Βιβλιογραφία
Κατηγορία:Γλωσσολογία Κατηγορία:Λεξικολογία
Σφαίρος (φιλόσοφος)
Ο Σφαίρος (285 - 210 π.Χ.) από τον Βόσπορο ήταν στωικός φιλόσοφος.
Έργο
Σύμφωνα με τον Διογένη Λαέρτιο, ο Σφαίρος έγραψε τα εξής:
Εξωτερικοί σύνδεσμοι
Κατηγορία:Αρχαίοι Έλληνες φιλόσοφοι Κατηγορία:Στωικοί φιλόσοφοι
Χρυσή Εποχή (ταινία)
Χρυσή Εποχή (πρωτότυπος τίτλος στα γαλλικά: L'Âge d'Or) είναι ο τίτλος υπερρεαλιστικής ταινίας του σκηνοθέτη Λουίς Μπουνιουέλ, σε σενάριο του ιδίου και του ζωγράφου Σαλβαδόρ Νταλί. Αποτελεί τη δεύτερη, κατά χρονολογική σειρά, συνεργασία του Μπουνιουέλ με τον Νταλί, που ακολούθησε την δημιουργία του Ανδαλουσιανού Σκύλου (1929). Παραγωγός της ταινίας ήταν ο Le Vicomte de Noailles, ο οποίος εξασφάλισε στον Μπουνιουέλ απόλυτη ελευθερία έκφρασης. Προβλήθηκε δημόσια, για πρώτη φορά, τον Οκτώβριο του 1930, στο Studio 28 του Παρισιού, προκαλώντας αρκετές αντιδράσεις, οι οποίες οδήγησαν τελικά στην απαγόρευσή της, με αφορμή ένα επεισόδιο στις 3 Δεκεμβρίου του 1930, όταν μέλη της εθνικιστικής γαλλικής Πατριωτικής Νεολαίας, διέκοψαν την προβολή της, προκαλώντας βανδαλισμούς. Μία εβδομάδα μετά το επεισόδιο, ο αρχηγός της γαλλικής αστυνομίας απαγόρευσε την ταινία εν ονόματι της διασφάλισης της δημόσιας τάξης. Μετά την επανέκδοσή της, προβλήθηκε για πρώτη φορά στην Αμερική, το 1979 και στο Παρίσι το 1981. Η κριτικός κινηματογράφος Pauline Kael, περιέγραψε τη Χρυσή Εποχή ως "την περισσότερο σκανδαλώδη" ταινία του Μπουνιουέλ, "υπερρεαλιστική, ονειρική και ηθελημένα πορνογραφικά βλάσφημη".
Υπόθεση
Η ταινία έχει κοινά στοιχεία με τον Ανδαλουσιανό Σκύλο και διακρίνεται από αμιγώς υπερρεαλιστικά χαρακτηριστικά, δίχως να ακολουθεί μία συμβατική, λογική ακολουθία γεγονότων, αν και κεντρικό και σταθερό ρόλο στην υπόθεση διαδραματίζει ο έρωτας ενός ζευγαριού. Μέσα από μία αλληλουχία εικόνων και σκηνών, οι Μπουνιουέλ και Νταλί εκφράζονται, μεταξύ άλλων, γύρω από την αστική τάξη, το φετιχισμό ή τους θεσμούς της οικογένειας και της εκκλησίας, συχνά με διάθεση παρωδίας και πρόκλησης. Ο ίδιος ο Μπουνιουέλ έγραψε για το έργο ότι αποτελούσε μία ταινία "για ένα τρελό έρωτα, για μια ακατανίκητη έλξη, που όποιες κι αν είναι οι συνθήκες, σπρώχνει τον ένα στον άλλο, έναν άντρα και μια γυναίκα που δεν καταφέρνουν ποτέ να ενωθούν".
Εξωτερικοί σύνδεσμοι
Κατηγορία:Γαλλικές ταινίες Κατηγορία:Σουρεαλιστικές ταινίες Κατηγορία:Ταινίες του 1930 Κατηγορία:Γαλλόφωνες ταινίες Κατηγορία:Ταινίες σε σκηνοθεσία Λουίς Μπουνιουέλ Κατηγορία:Γαλλικές ασπρόμαυρες ταινίες
Φρανσουά Φιγιόν
Ο Φρανσουά Φιγιόν (François Fillon, Λε Μαν, 4 Μαρτίου 1954) είναι Γάλλος πολιτικός, πρωθυπουργός της Γαλλίας από τον Μάιο του 2007 έως το 2012. Είναι μέλος του δεξιού
Η κυβέρνηση Φιγιόν έλαβε ψήφο εμπιστοσύνης, στις 3 Ιουλίου του 2007.
Στις 28 Νοεμβρίου 2016 έλαβε το χρίσμα των Ρεπουμπλικανών για τις προεδρικές εκλογές του 2017.
Πρώτα χρόνια και εκπαίδευση
Η οικογένειά του κατάγεται από την περιοχή Σαρτέ. Γιος συμβολαιογράφου και διάσημης ιστορικού, ο Φιγιόν είναι παντρεμένος με την Penelope, ουαλικής καταγωγής, και έχουν  πέντε παιδιά. Το 1972 απέκτησε τίτλο Baccalaureat στα Φιλοσοφικά Ρεύματα και το 1976 απέκτησε τίτλο Μάστερ στο Δημόσιο Δίκαιο, από το πανεπιστήμιο του Λε Μαν. Συνέχισε τις σπουδές του στο πανεπιστήμιο Ντεκάρτ, στο Παρίσι με DEA στο Δημόσιο Δίκαιο (1977) και στη συνέχεια στις Πολιτικές Επιστήμες.
Πολιτική καριέρα
Εξελέγη βουλευτής στο διαμέρισμα Σαρτ (Sarthe) την περίοδο 1981-1993 (περίοδος κατά την οποία ήταν και αντιδήμαρχος (1981-83) και έπειτα δήμαρχος (1983-2001) της πόλης Σαμπλέ-συρ-Σαρτ (Sablé-sur-Sarthe) και το 1997-2002. Στις εκλογές του Ιουνίου του 2007 επανεξελέγη στην Εθνοσυνέλευση, ωστόσο εγκατέλειψε την έδρα του όταν διορίστηκε στην πρωθυπουργία.Από το 2005 ως το 2007 ήταν γερουσιαστής της Σαρτ. Χρημάτισε υπουργός Ανώτερης Εκπαίδευσης και Έρευνας (1993-95), Τύπου, Τεχνολογίας και Ταχυδρομείων (1995), Ταχυδρομείων, Τηλεπικοινωνιών και Διαστήματος (1995-97), Κοινωνικών Υποθέσεων, Εργασίας και Αλληλεγγύης (2002-04) και Εθνικής Παιδείας, Ανώτερης Εκπαίδευσης και Έρευνας (2004-05).
Πρωθυπουργός
Στις 17 Μαΐου 2007 ο Φιγιόν διορίστηκε πρωθυπουργός από τον πρόεδρο Νικολά Σαρκοζί. Μετά τις δημοτικές εκλογές του 2008 και τις ευρωεκλογές τον Ιούνιο του 2009 έγιναν αλλαγές στο κυβερνητικό σχήμα.
Εξωτερικοί σύνδεσμοι
Κατηγορία:Πρωθυπουργοί της Γαλλίας Κατηγορία:Γάλλοι δικηγόροι Κατηγορία:Πολιτικοί της Γαλλικής Εθνοσυνέλευσης (Ε΄ Δημοκρατία)
Γεώργιος Κοζώνης
Ο Γεώργιος Κοζώνης γεννήθηκε στην Κρήτη το 1800. Ήταν αγωνιστής του 1821. Με την επέλαση των Αιγυπτίων το 1824 εγκατέλειψε την Μεγαλόνησο και εγκαταστάθηκε στην Πελοπόννησο όπου συμμετείχε σε πλήθος επιχειρήσεων ενάντια στους Τούρκους, χάνοντας το ένα του χέρι και το ένα του μάτι. Επί Καποδίστρια ανήκε στη σωματοφυλακή του κυβερνήτη. Μετά τη δολοφονία του Καποδίστρια κατάφερε να τραυματίσει θανάσιμα τον Κωνσταντίνο Μαυρομιχάλη στον θώρακα κατά την καταδίωξή του. Ήταν ένας από τους μάρτυρες κατηγορίας στην δίκη των δολοφόνων του Ιωάννη Καποδίστρια.
Πηγές
Κατηγορία:Αγωνιστές του 1821
Άνταμ Κόουλ
Ο Όστιν Τζένκινς (γεννημένος στις 5 Ιουλίου, 1989) είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Άνταμ Κόουλ.
Διάφορες Εταιρείες
Ξεκίνησε την καριέρα του στον χώρο της επαγγελματικής πάλης, τον Απρίλιο του 2008, στην εταιρεία Combat Zone Wrestling, αφού είχε ξεκινήσει από τον προηγούμενο χρόνο την εκπαίδευσή του, πάνω στο άθλημα. Από το 2009 ξεκίνησε να εμφανίζεται και σε άλλες μικρότερες εταιρείες αλλά και σε μια μεγαλύτερης εμβέλειας, το Ring of Honor. Από το 2011, δίνει αγώνες σποραδικά και για την εταιρεία Pro Wrestling Guerrilla.
Ring of Honor
Το μεγάλο άλμα στην καριέρα του, έγινε με την συνεργασία του, με το Ring of Honor, στο οποίο έκανε ντεμπούτο στα τέλη Φεβρουαρίου του 2009. Τριάμισι χρόνια αργότερα, τον Ιούνιο του 2012, κατέκτησε τον πρώτο του τίτλο για την εταιρεία, το Παγκόσμιο Τηλεοπτικό Πρωτάθλημα ROH.
Αρανική διάλεκτος
Τα αρανικά (στα οξιτανικά: aranés) είναι μια μορφή της οξιτανικής διαλέκτου των γασκωνικών που ομιλείται στην Κοιλάδα του Αράν, καταλανικής κομητείας στα βόρεια σύνορα της Ισπανίας με τη Γαλλία. Είναι επίσημη γλώσσα τόσο της Κοιλάδας (όπου είναι η γλώσσα της διδασκαλίας στη δημόσια εκπαίδευση από το 1984) όσο και της ίδιας της Καταλονίας (μαζί με τα καταλανικά και τα ισπανικά) από το 2006. Με τον λεγόμενο «νόμο των οξιτανικών» του 2010 οι ομιλητές της αρανικής έχουν πλέον δικαίωμα στην χρήση της στις συνδιαλλαγές τους με την καταλανική διοίκηση σε όλη την Καταλονία ενώ αποφασίστηκε και η δημιουργία του Ινστιτούτου Αρανικών Σπουδών (Institut d'Estudis Aranesi). Οι φυσικοί ομιλητές των αρανικών υπολογίζονται σε 2.765 άτομα.
Κατάσταση της γλώσσας
Τα αρανικά είναι η παραδοσιακή γλώσσα της Κοιλάδας του Αράν και η χρήση τους είναι προτιμητέα στον δημόσιο τομέα. Όλα τα τοπωνύμια της Κοιλάδας αναγράφονται επίσημα μόνο στα αρανικά. Σύμφωνα με στοιχεία του 2001, το 88% των κατοίκων της περιοχής καταλαβαίνει τη γλώσσα, το 62% ξέρει να τη μιλάει, το 58% ξέρει να τη διαβάζει ενώ το 26% ξέρει να τη γράφει. Ως γλώσσα βρίσκεται στην τρίτη θέση προτίμησης και χρήσης, πίσω από τα ισπανικά και τα καταλανικά.
Ο ύμνος της Κοιλάδας του Αράν
Δείγμα της οξιτανικής γλώσσας της Κοιλάδας του Αράν αποτελεί μια μορφή του μελοποιημένου ποίηματος «Εκείνα τα βουνά» (στα οξιτανικά Aqueres montanhas, γνωστό και ως Se canta), ένα παραδοσιακό οξιτανικό άσμα που από το 1993 αποτελεί τον επίσημο ύμνο της κομητείας.
Παραπομπές
Κατηγορία:Οξιτανική γλώσσα Κατηγορία:Γλώσσες της Γαλλίας Κατηγορία:Διάλεκτοι
Τανγκ σου ντο
Το Tang soo do(Τανγκ σου ντο) είναι μια πολεμική τέχνη που προήλθε απο τη Νότια Κορέα. Αποτελείται κατα 60% απο SOO BAHK DO, 30% από πολεμικές τέχνες της Β. Κίνας και 10% από πολεμικές τέχνες της Ν. Κίνας.
Ετυμολογία
TANG είναι το όνομα της κινέζικης δυναστίας που καθιέρωσε το tang soo do ως πολεμική τέχνη. μικρογραφία|192x192εσ SOO ειναι η κόψη του χεριού
DO ειναι ο τρόπος,η μέθοδος
Τεχνικές και μοτίβα
Χιόνγκ οι μορφές (hyung) ποικίλλουν ανάλογα με τον ιδρυτή των διαφορετικών ομοσπονδιών του TANG SOO DO. Οι φόρμες TANG SOO DO είναι ένα σύνολο κινήσεων που παρουσιάζουν μια αμυντική ή επιθετική δράση. Οι μορφές φορμών (hyung) είναι
Οι Ρίψεις συνήθως εκτελούνται σε ζευγάρια ατόμων. Ένας από αυτούς κάνει βήμα μπρόστα και επιτίθεται συνήθως με μια άλλη γροθιά. Το άλλο άτομο εκτελεί μια σειρά προμελετημένων κινήσεων με σκοπό να ρίξει τον αντίπαλο κάτω..
Οι Αυτοάμυνες στο Tang Soo Do εκτελούνται από δύο μαθητές,. Ένας μαθητής έχει τον ρόλο του επιτιθέμενου και ο άλλος του αμυνόμενου. Ο αμυνόμενος κάνει ένα βήμα πίσω μετακινώντας το δεξί του πόδι ώστε να καταλήξει σε μπροστινό κάθισμα. Τότε ο επιτιθέμενος κάνει ένα βήμα μπροστά με το δεξί του πόδι εκτελώντας γροθιά στο κέντρο (στο διάφραγμα). Υπάρχουν δέκα αυτοάμυνες. μικρογραφία|231x231εσ|ζωνες
Παραπομπές
<references group="http://www.kimsookarate.com/intro/CMK_History_Rev2012.pdf " />
Κατηγορία:Πολεμικές τέχνες
Τάσος Χαλκιάς (μουσικός)
300px|right|thumb|Το πρώτο κλαρίνο ιδιοκτησίας Τάσου Χαλκιά, έτους [[1906, του Γαλλικού οίκου Buffet από ξύλο εβένου και ασημένια πλήκτρα, το οποίο του αγόρασε η μητέρα του από «γύφτο» δίνοντας 4 κατσίκια. ]] Ο Τάσος Χαλκιάς (Αναστάσιος Χαλκιάς, 1914 - 12 Αυγούστου 1992) ήταν διάσημος Έλληνας μουσικός - κλαρινίστας, καταγόμενος από Ηπειρώτικη οικογένεια μουσικών της λαϊκής παράδοσης. Γεννήθηκε στη Γρανιτσοπούλα Ιωαννίνων το 1914 και πέθανε στον Πειραιά το 1992.
Δίσκοι του
Τα τελευταία χρόνια της ζωής του, λόγω καρδιακών επεισοδίων και πνευμονικών οιδημάτων, είχε αποχωριστεί το τελευταίο κλαρίνο του (το οποίο μετά τον θάνατό του κατατέθηκε στο «Μουσείο Ελληνικών Λαϊκών Οργάνων»). Στους LP δίσκους του περιλαμβάνονται: «Το κλαρίνο του Χαλκιά» (1967), «Ηπειρώτικος γάμος» (1973), «Τούρκοι βαστάτε τ’ άλογα» (1975), «Ηπειρώτικο γλέντι» (1976), «Ήπειρος» (1976), Τάσος Χαλκιάς: «Great Solos 4: Κλαρίνο» (1977), «Τα Ηπειρώτικα» (1982), «Ο Τ. Χαλκιάς και το κλαρίνο του, Νο 3» (1984), «Αθάνατα κλαρίνα» (1984), «Τ. Χαλκιάς» (1992) και άλλοι.
To κλαρίνο στην Ελλάδα
Το κλαρίνο (Clarinette διεθνώς), ως πνευστό λαϊκό μουσικό όργανο έρχεται στην Ελλάδα από την Τουρκία με τους «Τουρκόγυφτους», γύρω στα 1835, αλλά και μέσω των Οθωμανικών στρατιωτικών συγκροτημάτων. Άλλη άποψη λέει, ότι ήρθε από την Ευρώπη μέσω των φιλαρμονικών των Ιονίων νήσων, Κέρκυρα, Ζάκυνθος, Λευκάδα, περί το έτος 1780. Πρωτοεμφανίζεται στην Ήπειρο και στη δυτική Μακεδονία, απ' όπου και προχωρεί προς τη Στερεά Ελλάδα και την Πελοπόννησο. Μαζί, αρχικά με το Βιολί και το λαούτο και αργότερα και με το σαντούρι, αποτελούν την κομπανία, το κατεξοχήν λαϊκό μουσικό σχήμα που αντικαθιστά σιγά-σιγά την πατροπαράδοτη ζυγιά (ζεύγος μουσικών οργάνων), νταούλι - ζουρνά και τη φλογέρα. Την εποχή που πρωτοεμφανίζεται το Κλαρίνο, γύρω στα 1835, το δημοτικό τραγούδι έχει κλείσει ουσιαστικά το δημιουργικό του κύκλο. Χάρη στις μεγαλύτερες τεχνικές και εκφραστικές του δυνατότητες σε σύγκριση με το ζουρνά, που σταδιακά παραμερίζεται από το κλαρίνο, παίρνει γρήγορα την πρώτη θέση ανάμεσα στα μελωδικά όργανα. Αναγνωρίζεται ως εθνικό όργανο και στα χέρια άξιων μουσικών γίνεται το κατεξοχήν εκφραστικό μουσικό εργαλείο στην ηπειρωτική Ελλάδα, ιδίως στην Ήπειρο και τη Στερεά Ελλάδα. Στην ιστορία της δημοτικής δισκογραφίας, θεωρούνται ως οι πρυτάνεις του κλαρίνου οι Νίκος Καρακώστας, Βασίλης Σούκας, Αναστάσιος Χαλκιάς (Τάσος), Βασίλης Σαλέας, Πέτρος Χαλκιάς (Πετρολούκας), Ηλίας Καψάλης και οι Πρεβεζάνοι Νίκος Τζάρας, Βασίλης Μπεσίρης (Τουρκοβασίλης), και αργότερα ο σύγχρονος Ιωάννης Βασιλειάδης, και ο Μικρασιάτης Ιωάννης Χαρισιάδης.
Ο θάνατός του
Όπως προαναφέρθηκε, ο Τάσος Χαλκιάς απεβίωσε από παθολογικά προβλήματα στον Πειραιά το 1992. Σύμφωνα με τα ηπειρώτικα παλιά έθιμα αλλά και με την επιθυμία του, στην τελετή της ταφής του ομάδα από τριάντα κλαρινίστες συναδέλφους του έπαιξαν ένα Ηπειρώτικο μοιρολόι πάνω από τον τάφο του. Η σκηνή αυτή έχει φωτογραφηθεί και δημοσιευθεί στον τύπο.
Παραπομπές
Κατηγορία:Έλληνες κλαριντζήδες
Ιοειδή
Τα ιοειδή αποτελούνται μόνο από ένα κυκλικό RNA (250 - 600 νουκλεοτίδια) και είναι οι μικρότεροι παθογόνοι οργανισμοί. Τα βρίσκουμε στον πυρήνα των κυττάρων που μολύνουν και δεν τα συναντάμε ελέυθερα. Όσα έχουν αναγνωριστεί μέχρι σήμερα σχετίζονται με ασθένειες των φυτών. Επηρεάζουν τα ρυθμιστικά συστήματα που ελέγχουν την ανάπτυξη των φυτών προκαλώντσς ανώμαλη ανάπτυξη και καχεξία του φυτού.
Κατηγορία:Ιολογία Κατηγορία:Παράσιτα
Πύργος της Παραβόλας
Ο Πύργος ή Κάστρο της Παραβόλας είναι ερείπια οχυρωμένης θέσης κοντά στο χωριό Παραβόλα Αιτωλοακαρνανίας. Η οχύρωση περιλαμβάνει τα τείχη της αρχαίας πόλης Βουκάτιο ενισχυμένα με βυζαντινούς πύργους. Σήμερα διασώζονται η ακρόπολη ερειπωμένη, τμήμα των τειχών του οικισμού που χτίστηκαν τον 4ο αιώνα π.Χ., ερείπια των βυζαντινών πύργων και παλαιοχριστιανική εκκλησία που λειτουργεί ακόμα σήμερα.
Το αρχαίο τείχος ενισχύθηκε, η ακρόπολη με πύργους, και ανακασκευάστηκε από τους Βυζαντινούς, μετά το 1204 και με την κατάκτηση της Κωνσταντινούπολης από τους λατίνους ανήκε στο Δεσποτάτο της Ηπείρου. Το καλύτερο σωζόμενο τμήμα της είναι βυζαντινός πύργος στην ακρόπολη που σώζεται σε μεγάλο ύψος και έχει τρία παράθυρα και δύο πόρτες.
Πηγές
Κατηγορία:Κάστρα της Αιτωλοακαρνανίας
Ναός Αγίου Ανδρονίκου (Φρέναρος)
Ο Ναός του Αγίου Ανδρονίκου βρίσκεται 3 χιλιόμετρα ανατολικά του χωριού Φρέναρος στην ελεύθερη επαρχία Αμμοχώστου στην Κύπρο. Είναι μικρός μονόχωρος ναός και ανήκει στον τύπο του συνεπτυγμένου σταυροειδούς με τρούλλο. Κτίστηκε το 12ο αιώνα με αδρούς πελεκητούς πωρόλιθους.
thumb|Νοτιοδυτική άποψη του ναού|alt=Το δυτικό μέρος του ναού πιστεύεται πως είναι υστερινό|noneΤο δυτικό μέρος του ναού, ερειπωμένο, είναι υστερινό κτίσμα
thumb|Το εσωτερικό του ναού
thumb|Ναός του αγίου Ανδρονίκου νοτιοανατολική άποψη
ο ναός του αγίου Ανδρονίκου
Κατηγορία:Βυζαντινή αρχιτεκτονική
Τζέιμς Μάρσντεν
Ο Τζέιμς Πωλ Μάρσντεν (James Paul Marsden, 18 Σεπτεμβρίου 1973) είναι Αμερικανός ηθοποιός, τραγουδιστής και πρώην μοντέλο της εταιρείας Versace. Είναι γνωστός για τον υπερήρωα Κύκλωπα στις πρώτες τρεις ταινίες των X-Men και για τους ρόλους του σε άλλες διαφημιστικά επιτυχημένες ταινίες όπως το Hop, Superman: Η Επιστροφή, Μαγεμένος, Το Τετράδιο, και 27 Φορέματα.
Πρώτα χρόνια και οικογένεια
Ο Μάρσντεν γεννήθηκε στο Στίλγουοτερ, στην Οκλαχόμα. Ο πατέρας του, Τζέιμς Λ. Μάρσντεν, Ph.D, καθηγητής επιστήμης των ζώων και της βιομηχανίας στο Πανεπιστήμιο του Κάνσας, και η μητέρα του, διατροφολόγος, χώρισε όταν ήταν εννιά χρονών.
Πρώτα χρόνια καριέρας
Ο Μάρσντεν πήρε την πρώτη του δουλειά σε μια σειρά επεισοδίων της Νταντάς στο ρόλο του Έντι, το αγόρι της Μάργκαρετ Σέφιλντ. Έπειτα πρωταγωνίστησε στις σειρές της Καναδέζικης τηλεόρασης με τίτλο Boogies Diner, που προβάλλονταν για μια σεζόν. Αργότερα πρωταγωνίστησε στο σόου του ABC με τίτλο Δεύτερος Νώε. Έχασε από τον Έντουαρντ Νόρτον για ένα ρόλο στο Primal Fear και χαμήλωσε τον πρωταγωνιστικό ρόλο στο 54, που αργότερα πήγε στον Ράιαν Φιλλίπε. Έπειτα πρωταγωνίστησε στο Ενοχλητική Συμπεριφορά απέναντι από την Κέιτι Χολμς και στο Κουτσομπολιό απέναντι από την Κέιτ Χάντσον. Επίσης εμφανίστηκε στις τηλεοπτικές σειρές Άλεϊ ΜακΜπίλ, στο ρόλο ενός από τα κύρια μέλη του καστ κατά τη διάρκεια του πρώτου μισού της 5ης σεζόν, όπου επίσης παρουσίασε τις ικανότητες τραγουδιού του.
Ταινίες X-Men
Εικόνα: Ο Μάρσντεν τότε πήρε το ρόλο του Κύκλωπα στις ταινίες X-Men. Ο χαρακτήρας του είναι προεξέχων στα κόμικς. Ωστόσο ο χρόνος τηλεόρασης στις ταινίες γίνεται όλο και περισσότερο μειωμένος, συγκεκριμένα στις συνέχειες ταινιών. Αξιοσημείωτα, ο Μάρσντεν εμφανίστηκε επίσης στο Ο Σούπερμαν Επιστρέφει του Μπράιαν Σίνγκερ. Ο Σίνγκερ έπεσε έξω από την τρίτη δόση για να σκηνοθετήσει το Σούπερμαν και ο Μάρσντεν πήρε το ρόλο του αρραβωνιαστικού της Λόις Λέιν τον Ρίτσαρντ Γουάιτ, αλλά εξαιτίας προγραμματικών συγκρούσεων, ο χρόνος τηλεόρασης του Μάρσντεν στην Τελική Αναμέτρηση μειώθηκε, ανακατεύοντας διαμάχες από τους θαυμαστές των κόμικς. Η απεικόνιση του Κύκλωπα από τον Μάρσντεν στις ταινίες έλαβε καλά αποτελέσματα και συγκέντρωσε ένα Βραβείο Κινηματογραφικής Επιτυχίας για τον Καλύτερο Υποστηρικτικό Ηθοποιό.
Σημαντικά επιτεύγματα
Το 2004, ο Μάρσντεν εμφανίστηκε στην αναβίωση του Νώε στο Τετράδιο, προφανώς πήρε το ρόλο για τη στενή ομοιότητα με τον Τζέιμς Γκάρνερ, που έπαιξε τον γέρο Νώε, ενώ ο ηθοποιός που απεικόνισε τον νεαρό Νώε (Ράιαν Γκόσλινγκ) δεν έμοιαζε καθόλου στον Γκάρνερ. Το 2007, ο Μάρσντεν έπαιξε τον Κόρνι Κόλινς στην διασκευή του μιούζικαλ του Μπρόντγουεϊ βασισμένο στην ταινία του 1988 του Τζον Γουότερς με τίτλο Σπρέι Μαλλιών. Εκεί έκανε επίσης το ντεμπούτο του στο μιούζικαλ τραγουδώντας δύο από τα τραγούδια της ταινίας, "Τα Καλύτερα Παιδιά στην Πόλη" και το "Σπρέι Μαλλιών." Και το "Σπρέι Μαλλιών" και η ηχητική ζώνη της ταινίας ήταν κριτικά αναγνωρισμένα. Η ηχητική ζώνη της ταινίας πουλήθηκε με 1.200.000 αντίγραφα στις Ηνωμένες Πολιτείες, και πιστοποιήθηκε ως πλατινένιος δίσκος από το RIAA. Ο επόμενος ρόλος του ήταν στην ταινία κινουμένων σχεδίων της Ντίσνεϊ με τίτλο Μαγεμένος, παίζοντας τον Πρίγκιπα Έντουαρντ. Τραγούδησε ένα τραγούδι σαν ντουέτο με την Έιμι Άνταμς στην αρχή της ταινίας και ένα ντουέτο με την Ίντινα Μένζελ κόπηκε από την ταινία. Το Μαγεμένος έλαβε καλές κριτικές και αποδείχθηκε πως ήταν μια διαφημιστική επιτυχία, παίρνοντας περισσότερα από 340 εκατομμύρια δολάρια παγκοσμίως στο box office.
Ακολουθώντας τις επιτυχίες του 2007 το Σπρέι Μαλλιών και το Μαγεμένος, ο Μάρσντεν έπαιξε τον αρσενικό πρωταγωνιστή στη ρομαντική κωμωδία του 2008 με τίτλο 27 Φορέματα απέναντι από την σταρ Κάθριν Χάιλ, που απέφερε 160 εκατομμύρια δολάρια παγκοσμίως. Επίσης πρωταγωνίστησε στην νεανική κωμωδία Σεξουαλική Ορμή. Αν και η ταινία ήταν μια μέτρια επιτυχία, η απόδοση του Μάρσντεν εγκωμιάστηκε ισχυρά. Ο Μάρσντεν έλαβε επίσης ένα Βραβείο Επιλογής Εφήβων για τον Επιλεγμένο Ηθοποιό Ταινάις σε μια Κωμωδία για τους ρόλους του στο Μαγεμένος και στο 27 Φορέματα.
Το 2009, ο Μάρσντεν έπαιξε επίσης τον αρσενικό πρωταγωνιστή στην ταινία Το Κουτί, βασισμένη στην μικρή ιστορία του 1970 με τίτλο "Κουμπί, Κουμπί" από τον συγγραφέα Ρίτσαρντ Μάθσον, που μπήκε νωρίτερα σε ένα επεισόδιο από το The Twillight Zone. Πρωταγωνίστησε απέναντι από την Κάμερον Ντίαζ και επανενώθηκε με τον συμπρωταγωνιστή από το Ο Σούπερμαν Επιστρέφει τον Φράνκ Λαντζέλα. Το 2010, ο Μάρσντεν μπήκε στο καστ της ταινίας Θάνατος σε μια Κηδεία μαζί με τον Κρις Ροκ, Λουκ Γουίλσον, Ντάνι Γκλόβερ και τον Κολούμπους Σορτ, που ήταν μια μεταποίηση της Βρετανικής ταινίας του 2007 με τον ίδιο τίτλο.
Ο Μάρσντεν εμφανίστηκε στην Μοντέρνα Οικογένεια του ABC τον Ιανουάριο του 2011, παίζοντας έναν άστεγο καταπατητή του Καμ και της Μίτσελ. Τον Απρίλιο, ο Μάρσντεν εμφανίστηκε στο Hop μια κωμωδία με θέμα το Πάσχα στο ρόλο του αρσενικού πρωταγωνιστή συμπρωταγωνιστώντας με τον Ράσελ Μπραντ στο ρόλο του Λαγού του Πάσχα. Η ταινία ήταν μια στιγμιαία επιτυχία, ανοίγοντας στην κορυφή των σαββατοκυριακάτικων box office με 38.1 εκατομμύρια δολάρια. Αργότερα το 2011, ο Μάρσντεν έπαιξε τον πρωταγωνιστή στη μεταποίηση της ταινίας Ψάθινα Σκυλιά, και επανενώθηκε με την συμπρωταγωνίστρια από το Ο Σούπερμαν Επιστρέφει την Κέιτ Μπόσγουορθ και τον συμπρωταγωνιστή από το Zoolander τον Αλεξάντερ Σκάρσγκορντ.
Από τον Ιανουάριο του 2012, ο Μάρσντεν άρχισε ένα τόξο έξι επεισοδίων στο ρόλο του Κρις, το ερωτικό ενδιαφέρον της Λιζ Λέμον στις έξι σεζόν του 30 Rock. Το 2012 ο Μάρσντεν έπαιξε τον Τσαρλς Μάνσον στο Νεκρό Τσίρκο.
Προσωπική ζωή
Ο Μάρσντεν νυμφεύτηκε την ηθοποιό Λίζα Λιντ, την κόρη του τραγουδοποιού Ντένις Λιντ, στις 22 Ιουλίου 2000. Ο Μάρσντεν και η Λιντ έχουν δύο παιδιά: τον γιο τους Τζακ Χόλντεν και την κόρη τους Μαίρη Τζέιμς. Η Λιντ αρχειοθέτησε τον χωρισμό τους στις 23 Σεπτεμβρίου 2011.
Τον Απρίλιο του 2010, ο Μάρσντεν προστέθηκε στον Τοίχο της Φήμης των Σχολείων του Πάτναμ Σίτι (Putnam City) από το Ίδρυμα Δημόσιων Σχολείων του Πάτναμ Σίτι.
Τραγούδια
Σημειώσεις :
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί μοντέλα Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
968 Πετούνια
Η Πετούνια (Petunia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,99. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο λουλούδι.
Φυσικά χαρακτηριστικά
Η μέση διάμετρος της Πετούνιας εκτιμάται σε 27,94 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,2242.
Μπρούνο Νέβες
Ο Μπρούνο Νέβες (5 Σεπτεμβρίου 1981 - 11 Μαΐου 2008) ήταν Πορτογάλος επαγγελματίας ποδηλάτης αγώνων δρόμου που γεννήθηκε στο Oliveira de Azeméis. Ήταν ένας από τους καλύτερους σπρίντερ του πορτογαλικού πελοτόν, έχοντας κερδίσει ένα στάδιο στο Volta a Portugal. Ήταν επίσης ο νικητής της πράσινης φανέλας του Γύρου της Αβενίρ, το 2006.
968 Πετούνια
Εξωτερικοί σύνδεσμοι
Πετουνια
Μπρούνο Νέβες
Στις 11 Μαΐου 2008 ο Νέβες ενεπλάκη σε ατύχημα κατά τη διάρκεια της Clássica de Amarante. Πιστεύεται ότι πέθανε από σοβαρά τραύματα που προκλήθηκαν από το τροχαίο, αλλά αργότερα αποκαλύφθηκε ότι υπέστη καρδιακή προσβολή ενώ οδηγούσε το ποδήλατό του, προκαλώντας το ατύχημα. Πέθανε λίγο πριν φτάσει στο νοσοκομείο.
Παραπομπές
Κατηγορία:Πορτογάλοι αθλητές
Ζανζιβαρινή Επανάσταση
Η Ζανζιβαρινή Επανάσταση πραγματοποιήθηκε το 1964 και οδήγησε στην ανατροπή του Σουλτάνου της Ζανζιβάρης και της, ως επι το πλείστον, αποτελούμενης από Άραβες, κυβέρνησής του από ντόπιους Αφρικανούς επαναστάτες. Η Ζανζιβάρη, ένα εθνικώς ανάμικτο κράτος αποτελούμενο από διάφορα νησιά στην ανατολική ακτή της Τανγκανίκα, είχε αποκτήσει την ανεξαρτησία της από τη Βρετανία το 1963. Ωστόσο, μία σειρά από βουλευτικές εκλογές που προηγήθηκαν της ανεξαρτησίας, είχαν ως αποτέλεσμα η αραβική μειονότητα να παραμείνει στην εξουσία την οποία είχε κληρονομήσει από την πρότερη ύπαρξη της Ζανζιβάρης ως υπερπόντιας κτήσης του Ομάν. Αναστατωμένο από την υποεκπροσώπηση στο κοινοβούλιο παρά το ότι έλαβε το 54% των ψήφων στις εκλογές του Ιουλίου του 1962, το Κόμμα Αφρο-Σιράζι (ASP) συμμάχησε με το αριστερό Κόμμα Ούμα (Umma), και νωρίς το πρωί της 12ης Ιανουαρίου 1964, ο Τζον Οκέλο, μέλος του ASP, κινητοποίησε 600–800 επαναστάτες στο κύριο νησί Ουνγκούτζα. Έχοντας υπερνικήσει τις αστυνομικές δυνάμεις της χώρας και αρπάξει τον οπλισμό τους, οι επαναστάτες προχώρησαν προς την Πόλη της Ζανζιβάρης όπου ανέτρεψαν τον Σουλτάνο και την κυβέρνησή του. Ακολούθησαν αντίποινα εναντίον Αράβων και Νοτιοασιατών πολιτών στο νησί, με τον αριθμό των νεκρών να αμφισβητείται, κυμαινόμενος σύμφωνα με εκτιμήσεις από μερικές εκατοντάδες έως 20.000 άτομα. Ο μετριοπαθής ηγέτης του ASP Αμπέιντ Αμάνι Καρούμε έγινε ο νέος πρόεδρος της χώρας, ενώ δόθηκαν κυβερνητικές θέσεις και σε μέλη του κόμματος Ούμα.
Οι εμφανείς κομμουνιστικοί δεσμοί της νέας κυβέρνησης ανησύχησαν τη Δύση και καθώς η Ζανζιβάρη βρισκόταν στη βρετανική σφαίρα επιρροής, η βρετανική κυβέρνηση κατάρτισε μια σειρά από σχέδια παρέμβασης. Ωστόσο, η φοβούμενη κομμουνιστική κατάληψη δεν υλοποιήθηκε ποτέ και εφόσον οι Βρετανοί και Αμερικανοί υπήκοοι μεταφέρθηκαν επιτυχώς, τα σχέδια παρέμβασης δεν εφαρμόστηκαν. Εν τω μεταξύ οι δυνάμεις του ανατολικού μπλοκ, Κίνα, Ανατολική Γερμανία και Σοβιετική Ένωση σύναψαν φιλικές σχέσεις με τη νέα κυβέρνηση, αναγνωρίζοντας τη χώρα και στέλνοντας συμβούλους. Ο Καρούμε διαπραγματεύτηκε επιτυχώς τη συνένωση της Ζανζιβάρης με την Τανγκανίκα, προς σχηματισμό του νέου κράτους της Τανζανίας, κίνηση που σχολιάστηκε από τα μέσα της εποχής ως προσπάθεια να αποτραπεί ο κομμουνιστικός έλεγχος της Ζανζιβάρης. Η επανάσταση έβαλε τέλος στα 200 χρόνια αραβικής κυριαρχίας της Ζανζιβάρης και μνημονεύεται κάθε χρόνο στο νησί με επετειακούς εορτασμούς και δημόσια αργία.
Υπόβαθρο
Το Αρχιπέλαγος της Ζανζιβάρης, σήμερα τμήμα της ανατολικοαφρικανικής δημοκρατίας της Τανζανία, είναι μία ομάδα νησιών στον Ινδικό Ωκεανό κοντά στις ακτές της Τανγκανίκας. Αποτελείται από το κύριο νησί Ουνγκούτζα (γνωστό και ως Ζανζιβάρη) στα νότια, το μικρότερο νησί Πέμπα στα βόρεια και αρκετές μικρότερες νησίδες. Με μεγάλη ιστορία αραβικής κυριαρχίας που χρονολογείται από το 1698, η Ζανζιβάρη ήταν υπερπόντια περιοχή του Ομάν μέχρι που απέκτησε ανεξαρτησία υπό τον δικό της Σουλτάνο. Το 1890 κατά τη διάρκεια της βασιλείας του Αλί ιμπν Σαίντ, η Ζανζιβάρη έγινε βρετανικό προτεκτοράτο, και αν και ποτέ δεν βρίσκονταν υπό άμεση βρετανική κυριαρχία θεωρούνταν τμήμα της Βρετανικής Αυτοκρατορίας.
Τον Ιανουάριο του 1961, ως μέρος της διαδικασίας αποαποικιοποίησης, οι βρετανικές αρχές θέσπισαν εκλογικές περιφέρειες και διεξήγαγαν δημοκρατικές εκλογές. Αμφότερα τα ASP και ZNP κέρδισαν 11 από τις 22 συνολικές έδρες του Κοινοβουλίου της Ζανζιβάρης, έτσι έγιναν νέες εκλογές τον Ιούνιο όπου πλέον ο αριθμός των εδρών είχε αυξηθεί σε 23. Το ZNP συνασπίστηκε με το Λαϊκό Κόμμα της Ζανζιβάρης και της Πέμπα (ZPPP) και αυτή τη φορά κατέλαβε 13 έδρες, ενώ το ASP παρόλο που έλαβε περισσότερες ψήφους, κέρδισε μόλις 10 έδρες. Ο ASP κατάγγειλε εκλογική απάτη και ξέσπασαν ταραχές, με αποτέλεσμα 68 θανάτους. Για τη διατήρηση του ελέγχου, η κυβέρνηση συνασπισμού έθεσε εκτός νόμου τα πιο ριζοσπαστικά κόμματα της αντιπολίτευσης, γεμίζοντας τις δημόσιες υπηρεσίες με δικούς της ανθρώπους και πολιτικοποίησε την αστυνομία.
Το 1963, με τον αριθμό των κοινοβουλευτικών εδρών αυξημένο σε 31, μια νέα εκλογική αναμέτρηση είχε τα ίδια αποτελέσματα με αυτά του 1961. Λόγω της κατανομής των εκλογικών περιφερειών, το ASP, υπό την ηγεσία του Αμπέιντ Αμάνι Καρούμε, κέρδισε το 54 τοις εκατό των ψήφων αλλά μόλις 13 έδρες, ενώ το ZNP/ZPPP κέρδισε τις υπόλοιπες ενδυναμώνοντας τη θέση του στην εξουσία. Το Κόμμα Ούμα, που ιδρύθηκε την ίδια χρονιά από δυσαρεστημένους Άραβες ριζοσπάστες σοσιαλιστές υποστηρικτές του ZNP, τέθηκε εκτός νόμου, και όλοι οι αστυνομικοί με καταγωγή από την Αφρικανική ενδοχώρα παύθηκαν. Αυτό είχε ως αποτέλεσμα την απώλεια μεγάλους μέρους της μοναδικής δύναμης ασφαλείας του νησιού, ενώ δημιούργησε και μία οργισμένη ομάδα στρατιωτικώς εκπαιδευμένων ανδρών, με γνώση των αστυνομικών κτηρίων, εξοπλισμού και τακτικών.
Επανάσταση
Γύρω στις 3:00 π.μ. (τοπική ώρα) στις 12 Ιανουαρίου 1964, 600–800 ελαφρά οπλισμένοι, κυρίως Αφρικανοί επαναστάτες, βοηθούμενοι από μερικούς προσφάτως απολυμένους αστυνομικούς, επιτέθηκαν στα αστυνομικά τμήματα της Ουνγκούτζα, σε αμφότερα τα δύο αστυνομικά οπλοστάσια και στον ραδιοφωνικό σταθμό. Οι Άραβες που αντικατέστησαν τους απολυμένους στην αστυνομία δεν είχαν εκπαιδευτεί σχεδόν καθόλου και παρά το ότι αντέδρασαν με μηχανοκίνητη δύναμη, σύντομα υπερνικήθηκαν. Οι επαναστάτες οπλίστηκαν με εκατοντάδες αυτόματα τυφέκια, υποπολυβόλα και όπλα μπρεν και κατέλαβαν στρατηγικά κτήρια στην πρωτεύουσα, Πόλη της Ζανζιβάρης. Μέσα σε έξι ώρες από το ξέσπασμα των εχθροπραξιών, ο τηλεγραφικός σταθμός και τα κύρια κυβερνητικά κτήρια ήταν υπό επαναστατικό έλεγχο, και ο μοναδικός αεροδιάδρομος του νησιού καταλήφθηκε στις 2:18 μμ. Ο Σουλτάνος μαζί με τον πρωθυπουργό Μουχάμαντ Σάμπτε Χαμάντι και μέλη του υπουργικού συμβουλίου διέφυγαν από το νησί με το βασιλικό κότερο Seyyid Khalifa, ενώ το παλάτι του Σουλτάνου και άλλα περιουσιακά του στοιχεία κατασχέθηκαν από την επαναστατική κυβέρνηση. Τουλάχιστον 80 άνθρωποι σκοτώθηκαν και περίπου 200 τραυματίστηκαν, η πλειονότητα των οποίων ήταν Άραβες, κατά τη διάρκεια των 12ωρων οδομαχιών που ακολούθησαν. 61 Αμερικανοί πολίτες, συμπεριλαμβανομένων 16 ανδρών που επάνδρωναν σταθμό παρακολούθησης δορυφόρων της ΝΑΣΑ, αναζήτησαν άσυλο στην Αγγλική Λέσχη της Πόλης της Ζανζιβάρης, και τέσσερις Αμερικανοί δημοσιογράφοι τέθηκαν υπό περιορισμό από τη νέα κυβέρνηση του νησιού.